‘บุลสุข’ทิ้งเสริมสุข
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ตะลึง !! ผู้ถือหุ้นเดิมตระกูลบุลสุข และหวั่งหลี ขนหุ้นเสริมสุขยกขาย เอสเอส เนชั่นแนล โลจีสติกส์ “ศราวุธ เทียนสุวรรณ” ตัวแทนธุรกิจเจ้าพ่อน้ำเมา โผล่ถือหุ้นแล้ว 3.12% 
แหล่งข่าวจากโบรกเกอร์เปิดเผยว่า ผู้ถือหุ้นเดิม ตระกูลบุลสุข และหวั่งหลี ได้นำหุ้นบริษัท เสริมสุข (SSC) ขายให้กับบริษัท เอสเอส เนชั่นแนล โลจีสติกส์ ซึ่งเป็นผู้ทำคำเสนอซื้อหุ้น SSC กระทั่งได้หุ้นถึงวันที่ 25 พ.ย. รวมกว่า 31% โดยไม่พบว่าผู้ถือหุ้นทั่วไปนำหุ้นออกมาขาย
“ลูกค้าทั่วๆ ไป หรือผู้ถือหุ้นรายย่อย ไม่ค่อยมีใครนำหุ้นมาเสนอขาย ที่มาขายเป็นของตระกูลเจ้าของกลุ่มบุลสุข และหวั่งหลี” แหล่งข่าวเปิดเผย 
ขณะเดียวกัน จากการปิดสมุดทะเบียนผู้ถือหุ้น SSC ล่าสุดพบว่า มีนายศราวุธ เทียนสุวรรณ เข้ามาถือหุ้น 8.29 ล้านหุ้น คิดเป็น 3.12% ซึ่งนายศราวุธเป็นกรรมการบริษัท รัตนคีรี ผู้ถือหุ้นใหญ่ของกองทุนรวมอสังหาริมทรัพย์ไทยคอมเมอร์เชียลอินเวสเม้นต์ (TCIF) ซึ่งเป็นกองทุนอสังหาริมทรัพย์เจ้าของตึกเนชั่นของกลุ่มเจริญ 
นอกจากนี้ บริษัท รัตนคีรี เป็นบริษัทในกลุ่มของนายเจริญ สิริวัฒนภักดี มีนายสุเทพ โอภาสพาณิชย์ ถือหุ้นใหญ่ 99.99% บริษัท อาหารไทยพัฒนกิจ และบริษัทเอเซีย เบฟ ถือหุ้นเล็กน้อย
ขณะที่นายศักดิ์ชัย ธนบุญชัย กรรมการ บริษัท เอสเอสฯ ยืนยันเด็ดขาดว่า “ไม่ได้เป็นตัวแทนใคร ส่วนคนที่ขายหุ้นให้ยังไม่ได้เช็กว่าเป็นของใคร ต้องรอสรุปวันที่ 2 ธ.ค. หลังจากนั้นผมจะแถลงข่าว” 
นายศักดิ์ชัย กล่าวว่า ถือหุ้น 31% ยังไม่คิดเปลี่ยนแปลงการบริหารเพราะของเดิมดีอยู่แล้ว และไม่มีปัญหากับทีมบริหารเดิม เข้าได้กับทุกคน ส่วนราคาหุ้นในตลาดที่ปรับตัวขึ้น ยืนยันไม่ได้เข้าไปไล่เก็บ และไม่รู้ว่าใครเข้ามาเล่น 
นายวสันต์ เทียนหอม ผู้ช่วยเลขาธิการอาวุโสสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ยังรอการชี้แจงของผู้ทำรายการคำเสนอซื้อและบริษัทที่ปรึกษาทางการเงินก่อน หลังมีกระแสข่าวผู้ซื้อเป็นตัวแทนนายเจริญ สิริวัฒนภักดี แม้ขณะนี้มีกระแสข่าวการทำรายการของบริษัท บุญรอด